{"word_count": 420, "character_count": 2587}
Vie de saint ThibautParis, Bibl. nat. de France, ms. Français 24870, page 46[p. 46] Incipit vita beati TheobaldiOr antandez, tres douce gent,un dit qui est et bel et gent,et fetes feste et joie tuitde seint Thibaut, et grant deduit.Seinz thibauz de tres bone anfancefuit engendrez de gent de Franceel terrouel de Troiesins,mes il fui norri a Provins ;et Arnoul avoit non ses pere,et Guieline fu sa mere,et paranz es quens de Champaigneet a l’avesque de Viannequi Thibaut estoit apelez,avant que seinz Thibauz fut nezLectio libri SapientieCe fuit au tans Herri li roisqui tint le regne des Françoiset au tans Phelippe son filzroi de France, ce dit l’escriz,que li seinz vout en sa jauvrecean son cors metre grant destrece,geüner et vestir la here,por ce que il vout a Deu plere.Mist si an Deu tote sa cureque de richce n’avoit cure.Cis seinz Thibauz que vos oiezfuit chevalier por veritez,mas pou maintin chevalerie,car meuz amoit plus povre vie.Seinz Thibauz, li Deu chevalier,contre Pasques vout tot laissier :terre et paranz et maisonset totes ses possessions.O soi menai un chevalierqui estoit apelez Gautier,deus escuiers ne plus ne mains ;soi quart an ala droit a Roinsausint com pour querre hernoiscon chevlier de lor androis.Mes quant il furent osteléa seint Remi an la cité,li dui chevlier seulemantle soir pristrent lor parlemant ;apuis s’en vont a lor somiers.Lessent harnois et escuiers,que dou lor n’amporterent plusfeur les robes qu’orent vestus.Vie de saint ThibautParis, Bibl. nat. de France, ms. Français 24870, page 68[p. 68] Incipit prologus de vita beati Theobaldi confessorisLes seignors anciains qui ont batailleorÇai en arriers esté et de genz venqueor,Et les noms des poëtes qui furent jangleor,Oons tan qu’as estoiles eslever hui tot jor ;Et cil qui orandroit sont en presente vieLisent en lue d’ystoire iceste trupherieOu n’a honor ni prou ni de bien maalie.Granz partie des genz a ice s’estudie.Si les los des faus des si aornés trovonsO de lors chevaliers, co ci nos devisons,Les dons que Des as siens done, que ne contons,Se il lo nos otroie, a miaus que nos poons ?Li Saverres do monde, li peres soverains,Cil qui cinc mile homes saola de cinc painsAviau les deux poissons, dit, toz en sui certains,A ceaus qui toi (a) voloient establir de lor mains :« Ovrez non pas viande, li quels soit trepassable,Mas cele qui sera toz jors mais pordurable,Si quite volés estre de la main au diable. »Iço commande Des. No tenez mie a fable.(a) Hill édite &#171;&#160;roi&#160;&#187; qui est correct pour le sens, mais la morphologie de la lettre écrite n'est pas ambiguë.